./data/phi0914/phi001fr/phi0914.phi001fr.perseus-lat1.xml
Titus Livius (Livy)
P  Rupilius consul in Sicilia cum fugitivis debellavit 						Aristonicus Eumenis regis filius Asiam					occupavit, cum testamento Attali regis legata populo Romano libera esse deberet 					adversus eum P  Licinius Crassus consul, cum idem pontifex maximus esset, quod numquam antea factum erat, extra Italiam					profectus proelio victus et occisus est  M  Perperna consul  victum Aristonicum in deditionem accepit  Q  Pompeius					Q  Metellus, tunc primum uterque ex plebe facti censores, lustrum condiderunt:					censa sunt civium capita CCCXVIII DCCCXXIII, praeter pupillos pupillas et viduas  Q  Metellus censor censuit, ut cogerentur					omnes ducere uxores liberorum creandorum causa  					extat oratio eius, quam Augustus Caesar, cum de					maritandis ordinibus ageret, velut in haec tempora scriptam in senatu recitavit 					C  Atinius Labeo tribunus plebis Q  Metellum censorem, a quo senatu legendo					praeteritus erat, de saxo deici iussit; quod ne fieret, ceteri tribuni plebis					auxilio fuerunt  cum Carbo  tribunus plebis					rogationem tulisset, ut eundem tribunum pleb , quotiens vellet, creare liceret,					rogationem eius P  Africanus gravissima oratione dissuasit; in qua dixit Ti 					Gracchum iure caesum videri  C  Gracchus contra suasit					rogationem, sed Scipio tenuit  bella inter Antiochum Syriae et Prahaten						Parthorum regem gesta nec magis quietae res					Aegypti referuntur  Ptolemaeus Euergetes cognominatus, ob nimiam crudelitatem					suis invisus, incensa a populo regia clam Cypron profugit; et cum sorori eius					Cleopatrae, quam filia eius virgine per vim compressa atque in matrimonium ducta					repudiaverat, regnum  a populo datum esset,					infensus filium, quem ex illa habebat, in Cypro occidit					caputque eius et manus et pedes matri misit   seditiones a					triumviris Fulvio Flacco et C  Graccho et C  Papirio Carbone agro dividendo					creatis excitatae; quibus cum P  Scipio Africanus adversaretur fortisque ac					validus pridie domum se recepisset, mortuus in cubiculo inventus est   suspecta fuit, tamquam ei venenum dedisset, Sempronia					uxor hinc maxime, quod soror esset Gracchorum, cum quibus simultas Africano					fuerat  de morte tamen eius nulla quaestio acta  defuncto eo acrius seditiones					triumvirales exarserunt  C  Sempronius consul adversus Iapydas primo male rem					gessit;  mox victoria cladem acceptam emendavit					virtute Decimi Iunii Bruti, eius qui Lusitaniam subegerat